text: দেওবন্দি (পশতু এবং , , , ) হল সুন্নি ইসলাম কেন্দ্রিক একটি পুনর্জাগরণবাদী আন্দোলন। এর কেন্দ্র প্রাথমিকভাবে ভারত, পাকিস্তান, আফগানিস্তান ও বাংলাদেশ। বর্তমানে যুক্তরাজ্য ও দক্ষিণ আফ্রিকাতেও এর বিস্তার ঘটেছে। নামটি ভারতের দেওবন্দ নামক স্থান থেকে এসেছে। এখানে দারুল উলুম দেওবন্দ নামক মাদ্রাসা অবস্থিত। এই আন্দোলন পন্ডিত শাহ ওয়ালিউল্লাহ (১৭০৩-১৭৬২) দ্বারা অনুপ্রাণিত। ব্রিটিশদের বিরুদ্ধে ব্যর্থ সিপাহী বিদ্রোহের এক দশক পর ১৮৬৬ সালের ৩০ মে দারুল উলুম দেওবন্দ মাদ্রাসা প্রতিষ্ঠার মাধ্যমে এই আন্দোলনের সূচনা হয়। উপমহাদেশের অধিকাংশ মানুষ এ মতবাদ অনুসরণ করে থাকে।
  
  প্রতিষ্ঠাতা
  
   মুহাম্মদ কাসেম নানুতুবি 
   হাজী মুহাম্মদ আবেদ হোসেন
   মাওলানা যুলফিকার আলী
   ফজলুর রহমান দেওবন্দি
   মুহাম্মদ ইয়াকুব নানুতুবি
   রফি উদ্দিন উসমানি
  উপরোক্ত ছয়জনকে আকাবিরে সিত্তাহ (ছয়জন সম্মানিত ব্যক্তি) বলা হয়।
  
  বিশ্বাস
  
  ধর্মতত্ত্ব
  
  আকীদা বা ধর্মীয় ধারণাগত দিক থেকে, দেওবন্দিরা ইসলামী ধর্মতত্ত্বের মাতুরীদী পাঠশাস্ত্র অনুসরণ করে।  
  তাদের শিক্ষাপ্রতিষ্ঠানগুলোতে মাতুরীদী পন্ডিত নাজমুদ্দিন উমর আল-নাসাফির লেখা আকীদা বিষয়ক রচনা সংক্ষিপ্তাকারে পাঠদান করা হয়।
  
  ফিকহ
  দেওবন্দিরা তাকলিদ নামক মতাদর্শের দৃঢ় সমর্থক। অন্যভাবে বলতে গেলে, তারা বিশ্বাস করে যে, একজন দেওবন্দিকে অবশ্যই চারটি সুন্নি ফিকহি মাজহাবের যে কোন একটিতে বিশ্বাস করতে হবে এবং তারা সাধারণত একাধিক মাজহাবের মধ্যস্থ উদার সম্পর্কের বিকাশকে নিরুৎসাহিত করে। তারা নিজেদেরকে হানাফি মাজহাবের অনুসারী বলে ঘোষণা করে। দেওবন্দি আন্দোলনের সাথে সম্পর্কযুক্ত মাদ্রাসার ছাত্ররা সাধারণত হানাফি ফিকহের প্রাচীন গ্রন্থগুলো পড়ে থাকে, যেমন নুর আল-ইদাহ, মুখতাসার আল-কুদুরি, শারহ আল-উইকায়াহ, আর কানজ আল-দাকাইক্ব, তাদের মাজহাব অধ্যয়নের পরিনতি ও সমাপ্তি ঘটে হিদায়াহ ও আল-মারঘিয়ানি নামক গ্রন্থ পাঠের মাধ্যমে।  
  
  তাকলিদের দৃষ্টিভঙ্গির ক্ষেত্রে, তাদের অন্যতম প্রধান বিরোধী সংস্কারক দল হল আহলে হাদীস, যারা গাইরে মুকাল্লিদ বা লামাজহাবী নামেও পরিচিত, কারণ তারা সরাসরি কুরআন ও হাদীস অনুসরণের ফলে তাকলিদকে পরিহার করে। তারা প্রায়শই তাদেরকে দোষারোপ করে যারা অন্ধ অনুকরণের ফিকহ বা আলেমের নীতির অনুসরণ করে, এবং ঘনঘন প্রত্যেক আলাপ আলোচনা ও আইনগত সিদ্ধান্তে ধর্মগ্রন্থের উদ্ধৃতি দাবি করে। আন্দোলনের প্রায় শুরু থেকেই, দেওবন্দি আলেমরা সাধারণভাবে নিজেদের মাজহাব বিষয়ক অবস্থানকে নিরাপদ রাখার প্রয়াসে বিপুল পরিমাণে ইলমি উপাদান তৈরি করছে। আরও সুস্পষ্টভাবে বলা হলে, দেওবন্দিগণ তাদের এই দাবির সপক্ষে যথেষ্ট পরিমাণ রচনার অবতারণা করেছে যে, হানাফি মাজহাবে কুরআন ও হাদিসের সঙ্গে সম্পূর্ণরূপে সামঞ্জস্যপূর্ণ।
  
  মূল ধর্মগ্রন্থ কুরআন ও হাদিসের আলোকে তাদের মাজহাবকে প্রমাণ করার জন্য, দেওবন্দিগণ তাদের মাদ্রাসাগুলোতে হাদিস অধ্যয়নের প্রতি অভূতপূর্ব গুরুত্ব প্রদানের জন্য বিশেষভাবে পরিচিতি লাভ করেছে। তাদের মাদ্রাসার পাঠ্যক্রম ইসলামি পাণ্ডিত্যের বৈশ্বিক পরিমণ্ডলে একটি অনন্য বৈশিষ্ট্যের সমন্বয় ঘটিয়েছে, তা হল দাওরায়ে হাদিস, একজন ছাত্রের উন্নত মাদ্রাসা প্রশিক্ষণের একটি পৃথক বর্ষ, যাতে সুন্নি হাদিসের সকল সংকলন (সিহাহ সিত্তাহ) পর্যালোচিত হয়। দেওবন্দি মাদ্রাসাগুলোতে, শায়খুল হাদিসের অথবা সহিহ বুখারির অধিষ্ঠিত অধ্যাপকের পদবিকে বিশেষ মর্যাদার সঙ্গে গণ্য করা হয়।
  
  সুফিবাদ ও ওয়াহাবিবাদ
  
  বিভিন্ন মৌলিক বিষয়ে অবস্থান
  
  গুরুত্বপূর্ণ ব্যক্তিত্ব
  
   মুহাম্মদ কাসেম নানুতুবি
   রশিদ আহমেদ গাঙ্গোহি
   খলিল আহমদ সাহারানপুরী
   মাহমুদুল হাসান
  মাহমুদুল হাসান দেওবন্দি
   উবাইদুল্লাহ সিন্ধি
   আশরাফ আলি থানভি
   হুসাইন আহমেদ মাদানি
   আনোয়ার শাহ কাশ্মিরি
   মুফতীয়ে আযম কেফায়তুল্লাহ দেহলভী
   মুহাম্মদ ইলিয়াস কান্ধলভি
   মুহাম্মদ জাকারিয়া কান্ধলভি
   সাইয়েদ আবুল হাসান আলি নদভী
  মাওলানা মোহাম্মদ উল্লাহ
  আল্লামা আজিজুল হক
   মুফতি শফী উসমানী
   মুফতি তাকী উসমানী
  আল্লামা শাহ আহমদ শফি
  আল্লামা জুনায়েদ বাবুনগরী
  ফজলুল হক আমিনী
  আল্লামা সুলতান যওক নদভী
  আল্লামা নূরুল ইসলাম ওলীপুরী
  আল্লামা নূর হুসাইন কাসেমী
  শামসুল হক ফরিদপুরী
  মাওলানা ফজলুল করীম (চরমোনাই পীর)
  মুফতি সৈয়দ রেজাউল করীম (চরমোনাই পীর)
  ক্বারী ইব্রাহিম (উজানী, চাঁদপুর)
  ইদাদুল্লাহ মুহাজিরে মাক্কী
  
  সম্মেলন 
  দেওবন্দিদের অধীনে বাংলাদেশে দুইটি বড় সম্মেলন অনুষ্ঠিত হয়। ঢাকার টঙ্গীর তুরাগ নদীর তীরে বিশ্ব ইজতেমা নামে দাওয়াতে তাবলীগ জামাতের একটি ইসলামি মহাসম্মেলন অনুষ্ঠিত হয়। এতে প্রায় ৫০ লক্ষ মানুষ অংশগ্রহণ করে। মধ্যেপ্রাচ্য ও দক্ষিণ এশিয়ার বিভিন্ন দেশ থেকে হাজার হাজার মানুষ এ সম্মেলনে যোগদান করে। আরেকটি মহাসম্মেলন অনুষ্ঠিত হয় বরিশালের চরমোনাই ইউনিয়নে। এতে প্রতিবছর প্রায় ২০ লক্ষ মানুষ অংশগ্রহণ করে।
  
  আরও দেখুন
  বাংলাদেশের কওমী মাদ্রাসা সমূহের তালিকা
  ভারতে ইসলাম
  বাংলাদেশে ইসলাম
  কওমী মাদ্রাসা
  দেওবন্দি ব্যক্তিত্বের তালিকা
  
  আরও পড়ুন
  Darul Uloom Deoband Ke Karname 
  Darul Uloom Deoband Ke Mahan Ulema Aur Vidvan
  
  তথ্যসূত্র
  
  গ্রন্থপঞ্জি
  
  বহিঃসংযোগ
   Deoband.org
   Darul-ifta Deoband
   Darul-uloom Deoband
  
  বিষয়শ্রেণী:দেওবন্দি
  বিষয়শ্রেণী:ভারতে ইসলাম
  বিষয়শ্রেণী:পাকিস্তানে ইসলাম
  বিষয়শ্রেণী:বাংলাদেশে ইসলাম
  বিষয়শ্রেণী:সুন্নি ইসলামি আন্দোলন
  বিষয়শ্রেণী:মাতুরিদি
title: দেওবন্দি